b'\n_START_ARTICLE_\nTuomas Celanolainen\n_START_PARAGRAPH_\nTuomas Celanolainen (ital. Tommaso da Celano, n. 1200 Celano, Abruzzo \xe2\x80\x93 1270 Tagliacozzo) oli italialainen fransiskaanimunkki, joka tunnetaan erityisesti kolmen Fransiskus Assisilaisen el\xc3\xa4m\xc3\xa4\xc3\xa4 k\xc3\xa4sittelev\xc3\xa4n kirjan kirjoittamisesta. H\xc3\xa4nt\xc3\xa4 pidet\xc3\xa4\xc3\xa4n my\xc3\xb6s "Dies irae" -runon, eli requiem-messun sequentia-osan, kirjoittajana. _NEWLINE_Tomas Celanolainen oli yksi ensimm\xc3\xa4isist\xc3\xa4 fransiskaaniveljist\xc3\xa4 ja liittyi j\xc3\xa4rjest\xc3\xb6\xc3\xb6n jo vuoden 1215 tienoilla ja  tunsi Fransiskus Assisilaisen henkil\xc3\xb6kohtaisesti. Tomas Celanolainen l\xc3\xa4hetettiin Saksaan edist\xc3\xa4m\xc3\xa4\xc3\xa4n liikett\xc3\xa4 ja h\xc3\xa4nest\xc3\xa4 tuli 1223 liikkeen "ainoa vartija" (lat. custos unicus) alueella.  H\xc3\xa4n palasi joidenkin vuosien p\xc3\xa4\xc3\xa4st\xc3\xa4 takaisin Italiaan, miss\xc3\xa4 vietti el\xc3\xa4m\xc3\xa4ns\xc3\xa4 viimeiset vuodet klarissalaisluostarin rippi-is\xc3\xa4n\xc3\xa4 Tagliacozzossa.'